வடிவேலு, விவேக் இருவரின் ஆதிக்கம் இறங்கு முகத்தில் இருக்கும் சமயம் மளமளவென முன்னேறி இன்று முதல் இடத்தை பிடித்திருக்கிறார் சந்தானம். பாடி லாங்குவேஜ், வாய்ஸ் மாடுலேஷன், வட்டார வழக்கு போன்ற பல தகுதிகளை கஷ்டப்பட்டு வளர்த்துக்கொண்டு முன்னணி இடத்தை பிடித்தனர் நகைச்சுவை முன்னோடிகள். சந்தானம் புதிதாக என்ன செய்ய போகிறார் என எண்ணினர் சினிமா ரசிகர்கள். சாமர்த்தியமாக அவர் செய்தவற்றில் குறிப்பிடத்தக்கவை: தனி ட்ராக்கை தவிர்த்து கதையுடன் நகரும் நகைச்சுவை, அதிக வசன ஜாலங்கள் இன்றி, அன்றாடம் நாம் பேசும் வார்த்தைகளை பிரயோகித்தல் போன்ற அஸ்திரங்களை தேர்ந்து எடுத்து சரியாக இலக்கை தொடுகிறார் சந்தானம். பாஸ் என்கிற பாஸ்கரனில் எனக்குப்பிடித்த வசனங்கள் : "டேய், நீங்க ரெண்டு பேரும் அரியர்ஸ் எழுதுற மக்கு பசங்கதானடா". "என்ன அண்ணே என் குடும்பம் நடு தெருவுக்கு வர்றத, ஏதோ கும்பகோணம் எக்ஸ்ப்ரஸ் நாலாவது பிளாட்பாரத்துக்கு வர்ற மாதிரி அடிக்கடி சொல்றீங்க". சிரிப்பு எனும் அற்புத மருந்தால் மக்களுக்கு வைத்தியம் செய்யும் சந்தானம் மேலும் வளர வாழ்த்துகள்!! இரட்டை அர்த்த வசனங்கள், கவுண்டமணி வசனங்கள் இரண்டையும் பெருமளவு தவிர்த்தால்....சில வருடங்களுக்கு தமிழ் திரையில் உங்கள் ஆட்சிதான்....தலதளபதி!!